श्रीनगर. एक दिन बाद राष्ट्रपति द्वारा जम्मू-कश्मीर में बीजेपी-पीडीपी गठबंधन वाली महबूबा मुफ्ती सरकार गिरने के बाद गवर्नर शासन को स्वीकृति मिल चुकी है. राष्ट्रपति रामनाथ कोविंद ने जम्मू कश्मीर में एन एन वोहरा की रिपोर्ट के बाद बुधवार को राज्यपाल शासन लगा दिया है. बता दें संवैधानिक कारणों की वजह से जम्मू-कश्मीर में राष्ट्रपति शासन नहीं बल्कि राज्यपाल शासन लगाया जाता है इससे पहले भी कई बार लगाया जा चुका है. संविधान की धारा 92 के तहत अगर राज्य में संवैधानिक तंत्र विफल होता है तो ऐसी स्थिति में राष्ट्रपति की मंजूरी से 6 महीने के लिए राज्यपाल शासन लगाया जाता है.